﻿In Verbo Certis Cronici aleatorii 2 de Julieta Carmen Pendefunda eseuri, istorie si critica literara ilustraţii color semnate de Elleny Pendefunda biografie și bibliografie 270 p., 32 Lei ISBN 978-973-9412-38-4 Colecţia Clio 4 Poate că nu eu sunt cel mai nimerit să deschid seria de referinţe dedicate operei elaborate de Julieta Pendefunda, nu pentru că îi sunt soţ, iubit, tată al copiilor pe care mi i-a dăruit, ci pentru că-i sunt prieten şi, împreună cu Elleny, am fost catalizatorul reunirii în buchete a florilor ei pe care le-am cules din revistele şi publicaţiile în care au văzut prima oară lumina tiparului textele respective. Zbaterea lăuntrică a unei femei nu poate fi descrisă decât de ea însăşi. Fragmentele de viaţă care marchează un suflet de mamă, fiică, soră şi soţie nu pot fi redate decât de pana măiastră a celei care le-a trăit cu toată intensitatea şi a căror amintiri vibrează cu fiecare vis sau reverie în tumultul vieţii cotidiene. Opiniile sale despre ceilalţi scriitori, artişti sau despre oameni în general creionează o frescă vie a timpurilor şi spaţiilor prin care fiinţa sa trece şi lasă minunate gânduri, precum boarea înmiresmată a unei poiene pe care n-ai mai părăsi-o niciodată. Poesia sa e un amestec de gingăşie şi forţă, frumuseţe subjugată înţelepciunii. Am fost entuziasmat să remarc, oricât de subiectiv aş fi, că nimic din ceea ce concepe, fără teamă sau comandamente, nu e mai prejos de ceea ce realizează marile condeie. Singura mea imixtiune este şi va fi aceea de a o îndemna pe mai departe să citească, să reflecteze, să scrie şi să ne dăruiască mintea şi sentimentele sale. Liviu PENDEFUNDA 